
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 127 

12 Μαρτίου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης στη θέση «Κουμαρι- 
ώνας» περιφέρειας Δήμου Βαθέος, Νομού Σάμου.. 1 
Ανάκληση της αριθμ. 5016/06.09.2004 Απόφασης Γε¬ 
νικού Γραμματέα Π.Ι.Ν. και άρση αναδάσωσης για 
έκταση εμβαδού 722 τ.μ. στη θέση «Καλεκάτα» πε¬ 
ριοχής Δουκάτων περιφέρειας Δήμου Πυλαρέων 


Νομού Κεφαλληνίας. 2 

Κήρυξη ως αναδασωτέας εκτάσεως εμβαδού 29,52 
στρεμμάτων στη θέση «Γαλάτι», Δ.Δ. Λαγκαδακί- 

ων, Δήμου Αρτεμισιών, Νομού Ζακύνθου. 3 

Κήρυξη ως αναδασωτέας έκτασης 4,945 στρ. στη 
θέση «Λίμνη» περιφέρειας Δ.Δ. Σπαρτοχωρίου Δή¬ 
μου Μεγανησίου Νομού Λευκάδας. 4 


ΑΠΟΦΑΣΕΙ Σ 

Αριθμ. 328 (1) 


Κήρυξη ως αναδασωτέας έκτασης στη θέση «Κουμαρι- 
ώνας» περιφέρειας Δήμου Βαθέος, Νομού Σάμου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 24 και του άρθρου 117 
παράγραφος 3 του Συντάγματος της Χώρας. 

2. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» 
και ειδικότερα το άρθρο 38 παράγραφος 1 και το άρθρο 
41 παράγραφοι 1 και 3. 

3. Τις διατάξεις του άρθρου 1, του νόμου 3208/2003 
«Προστασία των δασικών οικοσυστημάτων, κατάρτιση δα- 
σολογίου, ρύθμιση εμπραγμάτων δικαιωμάτων επί δασών 
και δασικών εν γένει εκτάσεων και άλλες διατάξεις». 


4. Τις υπ’ αριθμόν 160417/1180/08.07.1980,182447/3049/ 
24.09.1980 και 141823/24.02.1983 διαταγές του Υπουρ¬ 
γείου Γεωργίας. 

5. Το νόμο 3200/55 «Περί διοικητικής αποκεντρώσεως». 

6. Τις διατάξεις του νόμου 532/1970 «Περί συμπληρώσε- 
ως των διατάξεων περί διοικητικής αποκεντρώσεως». 

7. Το νόμο. 2503/97 «Περί διοίκησης, οργάνωσης, στε- 
λέχωσης της Περιφέρειας κλπ». 

8. Την υπ’ αριθμόν 264/03.04.2001 απόφαση της 
ΓΓΠΒΑ περί μεταβίβασης αρμοδιοτήτων (ΦΕΚ Β' 457/ 
20.04.2001). 

9. Την ΔΥ/19.02.2010 εισήγηση της δασολόγου της 
Διεύθυνσης Δασών Σάμου Ελένης Καραπατσούδη για 
κήρυξη αναδασωτέας έκτασης, κηρύσσουμε ως: 

Αναδασωτέα με σκοπό την αποκατάσταση της δασι¬ 
κής βλάστησης και τη διατήρηση του δασικού χαρα¬ 
κτήρα, της καταστραφείσας από παράνομη υλοτομία 
έκτασης, που βρίσκεται στη θέση «Κουμαριώνας» πε¬ 
ριφέρειας Δήμου Βαθέος, Δάσους Τραχείας Πεύκης, 
χιλίων εξακοσίων εικοσιέξι τετραγωνικών μέτρων (1.626 
τ.μ.). Η καταστραφείσα έκταση, φαίνεται στο συνημμέ¬ 
νο απόσπασμα χάρτου Γ.Υ.Σ. κλίμακας 1:50.000 καθώς 
και στο συνημμένο τοπογραφικό διάγραμμα κλίμακας 
1:1.000 της δασολόγου Ελένης Καραπατσούδη με στοι¬ 
χεία «Α, Β, Γ, Δ, Α» και όρια: 

ΒΟΡΕΙΑ: Τραχεία Πεύκη και Καλλιέργειες. 

ΝΟΤΙΑ: Δάσος Τραχείας Πεύκης. 

ΑΝΑΤΟΛΙΚΑ: Δάσος Τραχείας Πεύκης. 

ΔΥΤΙΚΑ: Δάσος Τραχείας Πεύκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 19 Φεβρουάριου 2010 

Με εντολή Γ ενικής Γ ραμματέως Περιφέρειας 
Η Προϊσταμένη Διεύθυνσης 
ΖΩΗ Α. ΚΙΝΙΑΖΟΠΟΥΛΟΥ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 0 0 % 

Αριθμ. 880 (2) 

Ανάκληση της αριθμ. 5016/06.09.2004 Απόφασης Γενι¬ 
κού Γραμματέα Π.Ι.Ν. και άρση αναδάσωσης για έκτα¬ 
ση εμβαδού 722 τ.μ. στη θέση «Καλεκάτα» περιοχής 
Λουκάτων περιφέρειας Δήμου Πυλαρέων Νομού Κε¬ 
φαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις περί Διοικητικής αποκέντρωσης διατάξεις του 
Ν. 3200/55, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Τις διατάξεις του άρθρου 44 του Ν. 998/1979 «περί 
προστασίας των δασών και των δασικών εν γένει εκτά¬ 
σεων της χώρας» όπως τροποποιήθηκε και συμπληρώ¬ 
θηκε μεταγενέστερα με τον Ν. 3208/2003. 

3. Τις αριθμ.: α) 160417/1180/08.07.1980 και β) 182447/ 
3049/24.09.1980 διαταγές του Υπουργείου Γεωργίας. 

4. Τον Ν. 2218/13.06.01994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την Πρω¬ 
τοβάθμια αυτοδιοίκηση και την περιφέρεια και άλλες 
διατάξεις» όπως τροποποιήθηκε μεταγενέστερα. 

5. Τον Ν. 2503/30.05.97 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

6. Την αριθμ. 87234/7539/03.09.2007 εγκύκλιο διαταγή 
του Υπουργείου Γεωργίας. 

7. Την αριθμ. 107143/1057/18.09.2003 διαταγή του Υφυ¬ 
πουργού Γ εωργίας. 

8. Τις διατάξεις του άρθρου 36 του Ν. 3698/2008. 

9. Την αριθμ. 97870/2248/07.05.2009 δ/γή Υπουργείου 
Αγροτικής Ανάπτυξης και τροφίμων. 

10. Την αριθμ. 5016/06.09.2004 (Δ' 1083/2004) Απόφαση 
του Γ ενικού Γ ραμματέα Π.Ι.Ν., με την οποία κηρύχθηκε 
αναδασωτέα, έκταση εμβαδού 722 τ.μ. 

11. Τις αριθμ. 9/2008 & 13/2008 αποφάσεις της Α’/θμιας 
Ε.Ε.Δ.Α Ν. Κεφαλληνίας. 

12. Τις αριθμ. 9935/16.12.2008 και 9934/16.12.2008 βεβαι¬ 
ώσεις τελεσιδικίας. 

13. Την αριθμ. 38/2009 απόφαση της Πρωτοβάθμιας 
Ε.Ε.Δ.Α Ν. Κεφαλληνίας σύμφωνα με τις διατάξεις της 
παρ. 3 του άρθρου 36 του Ν. 3698/08, κατά την οποία 
αναφέρεται ότι «η έκταση εμβαδού 722 τ.μ. που βρίσκε¬ 
ται στη θέση «Καλεκάτα» περιοχής Λουκάτων Δήμου 


Πυλαρέων του Ν. Κεφαλληνίας δεν γειτνιάζει με άλλες 
δασικού χαρακτήρα εκτάσεις, έχει εμβαδόν μικρότερο 
των (3) τριών στρεμμάτων, δεν αποτελεί δασική έκταση 
σύμφωνα με το άρθρο 1 του Ν. 3208/2003 και ως εκ 
τούτου ανατρέπεται η διαπίστωση του δασικού χαρα¬ 
κτήρα αυτής που αποτέλεσε την προϋπόθεση κήρυξής 
της ως αναδασωτέα. 

14. Την αριθμ. 316/18.01.2010 εισήγηση της Δ/νσης Δα¬ 
σών Ν. Κεφαλληνίας με την οποία προτείνεται η ανά¬ 
κληση και άρση της αναδάσωσης της αναφερόμενης 
στο θέμα έκτασης, αποφασίζουμε: 

Ανακαλούμε την αριθμ. 5016/06.09.2004 Απόφαση του 
Γ ενικού Γ ραμματέα Π.Ι.Ν. περί κήρυξης έκτασης ως ανα¬ 
δασωτέας και αίρουμε την αναδάσωση σε έκταση εμβα¬ 
δού 722 τ.μ. στη θέση «Καλεκάτα» περιοχής Δουκάτων 
περιφέρειας Δήμου Πυλαρέων του Νομού Κεφαλληνίας, 
λόγω πλάνης περί τα πραγματικά και νομικά δεδομένα 
καθόσον σύμφωνα με την αριθμ. πρωτ. 7701/09.11.2009 
σχετική πρόταση της Δ/νσης Δασών Κεφαλληνίας και 
την θετική απόφαση της Πρωτοβάθμιας Επιτροπής Επί¬ 
λυσης Δασικών Αμφισβητήσεων Ν. Κεφαλληνίας, η εν 
λόγω έκταση δεν γειτνιάζει με άλλες δασικού χαρα¬ 
κτήρα εκτάσεις, έχει εμβαδόν μικρότερο των (3) τριών 
στρεμμάτων, δεν αποτελεί δασική έκταση κατά της 
διατάξεις του άρθρου 1 του Ν. 3208/2003 και ως εκ 
τούτου ανατρέπεται η διαπίστωση του δασικού χαρα¬ 
κτήρα αυτής που αποτέλεσε την προϋπόθεση κήρυξής 
της ως αναδασωτέα. 

Η ανωτέρω έκταση προσδιορίζεται στο συνημμένο 
τοπογραφικό διάγραμμα κλίμακας 1:800 και με στοιχεία 
1-2-3-4-5-6-7-8-9-1 και 10-11-12-13-14-10 και στο συνημμέ¬ 
νο χάρτη Γ.Υ.Σ. 1:5000 (αριθμ. 6113/7) με στοιχεία Α-Β-Γ- 
Δ-Ε-Α και Ζ-Η-Θ-Ι-Ζ, το οποίο αποτελεί αναπόσπαστο 
μέρος της αποφάσεως αυτής και ορίζεται ως εξής: 

ΑΝΑΤΟΛΙΚΑ: Αγροτική έκταση. 

ΔΥΤΙΚΑ: Αγροτική έκταση. 

ΒΟΡΕΙΑ: Αγροτική έκταση. 

ΝΟΤΙΑ: Αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Φεβρουάριου 2010 

Η Γ ενική Γ ραμματέας Περιφέρειας 
ΒΑΣΙΛΙΚΗ ΑΛΕΞΑΝΔΡΙΔΟΥ 

Αριθμ. 376 (3) 

Κήρυξη ως αναδασωτέας εκτάσεως εμβαδού 29,52 
στρεμμάτων στη θέση «Γαλάτι», Δ.Δ. Λαγκαδακίων, 
Δήμου Αρτεμισιών, Νομού Ζακύνθου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ 3 
του Συντάγματος. 

2. Τις περί διοικητικής αποκέντρωσης διατάξεις του Ν. 
3200/1955, όπως τροποποιήθηκαν και συμπληρώθηκαν 
μεταγενέστερα και ειδικότερα του άρθρου 5. 

3. Τις διατάξεις του Ν. 998/79 «περί προστασίας δασών 
και δασικών εκτάσεων της χώρας» και συγκεκριμένα του 
άρθ. 38 παρ.1 και του άρθ. 41 παρ. 1. 

4. Τις διατάξεις του Υπουργείου Γεωργίας με αριθ. 
16417/1180/09.07.1980 και αριθ. 182447/3049/24.09.1980. 

5. Τον Ν. 2218/13.06.1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρω¬ 
τοβάθμια αυτοδιοίκηση και την Περιφέρεια και άλλες 
διατάξεις» όπως τροποποιήθηκε μεταγενέστερα με τον 
Ν. 2240/16.09.2004. 

6. Το Ν. 2503/30.05.1997 «Διοίκηση, οργάνωση και στε- 
λέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

7. Τις διατάξεις του Ν. 3208/2003 «περί προστασίας 
των δασικών οικοσυστημάτων, κατάρτιση δασολογί- 
ου, ρύθμιση εμπραγμάτων δικαιωμάτων επί δασών και 
δασικών εν γένει εκτάσεων και άλλες διατάξεις» και 
ειδικότερα του άρθρου 1 αυτού. 


8. Την αναφορά της Δ/νσης Δασών Ζακύνθου με αριθ. 
πρωτ. 131/20.01.2010 με την οποία προτείνεται η κήρυξη 
ως αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα την δασική έκταση 
εμβαδού 29,52 στρεμμάτων, που βρίσκεται στη θέση 
«Γαλάτι», Δ.Δ. Λαγκαδακίων, Δήμου Αρτεμισιών, Νομού 
Ζακύνθου, όπως προσδιορίζεται με τα στοιχεία 1, 2 ..., 
34, 1 και απεικονίζεται στο συνημμένο της παρούσας 
Απόφασης απόσπασμα πινακίδας ΓΥΣ 6175/4, κλίμακας 
1:5000 το οποίο αποτελεί αναπόσπαστο μέρος της και 
έχει όρια: 

ΑΝΑΤΟΛΙΚΑ: Δασικές και αγροτικές εκτάσεις. 

ΔΥΤΙΚΑ: Δασική έκταση, δασικός δρόμος. 

ΒΟΡΕΙΑ: Δασική έκταση. 

ΝΟΤΙΑ: Δασική έκταση, δασικός δρόμος. 

Σκοπός της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
της, ο αποκλεισμός διάθεσής της για άλλη χρήση και 
η αποκατάσταση με φυσική αναγέννηση της κατα- 
στραφείσας δασικής βλάστησης αποτελούμενη από 
αείφυλα πλατύφυλλα (πουρνάρι, ασφαλαχθός, σχίνος, 
σπάρτο κ.α.), ύστερα από πυρκαγιά που εκδηλώθηκε 
στις 07/09/2009. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Κέρκυρα, 11 Φεβρουάριου 2010 

Η Γ ενική Γ ραμματέας Περιφέρειας 
ΒΑΣΙΛΙΚΗ ΑΛΕΞΑΝΔΡΙΔΟΥ 




1252 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΛΛΗΝΙΚΗ ΔΗΜΟΚΡΑΤΙΑ 
ΠΕΡΙΦΕΡΕΙΑ ΙΟΝΙΩΝ ΝΗΣΙΩΝ 
ΓΕΝΙΚΗ Δ/ΝΣΗ ΠΕΡΙΦΕΡΕΙΑΣ 
Δ/ΝΣΗ ΔΑΣΩΝ ΖΑΚΥΝΘΟΥ 


II 


Ανήκει στην Αρ.Πρ.'. 3Ί6) 
Α-κόφαση Γενικής Γραμματέας Π.Ι.Ν 
Απόσπασμα πινακίδας ΓΥΣ: 6175/4 
ΔήμοςΑρτεμισιών 
ΔΔ: Λσγκαδακίων 
Δ..Θ.: «ΓαΑάτι» 


,. Ί - 2*Χ*> 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 85 % 


ΥΠΟΜΝΗΜΑ 

1,2,„.,34,1 :Όρια καμένης δασικής έκτασης εμβαδού 29,52 στρεμμάτων. 


Κέρκυρα _ί ί. - *2- - /2010 
Η ΓΕΝΙΚΗ ΓΡΑΜΜΑΤΕΑΣ 


0 20/1/2010 
«μ»*®»»·"**"* 


ΒΑΣΙΛΙΚΙ 



ΙΔΡΙΔΟΥ 



ο/ _Ιος Τοτοκώτσης 

"^..^' ΔασοΛόγος με Α' βαθμό 


Ζάκυνθος 20/1/2010 


Παναγιώτης Ζουπάνος 
Δασοπόνος 

Αριθμ. 355 (4) 

Κήρυξη ως αναδασωτέας έκτασης 4,945 στρ. στη θέση 
«Λίμνη» περιφέρειας Δ.Δ. Σπαρτοχωρίου Δήμου Με- 
γανησίου Νομού Λευκάδας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελλάδας. 

β) Του Ν. 3200/55 περί διοικητικής αποκέντρωσης 
όπως αυτές τροποποιήθηκαν μεταγενέστερα. 

γ) Του Ν. 2503/30.05.1997 «Διοίκηση, οργάνωση, στε- 
λέχωση της Περιφέρειας κλπ». 

δ) Του Ν. 998/79 «περί προστασίας δασών κτλ» και ει¬ 
δικότερα του άρθρου 41 παρ 1δ, του άρθρου 38 παρ. 1. 

ε) Του Ν. 3208/2003 «Προστασία δασικών οικοσυστη¬ 
μάτων, κατάρτιση δασολογίου, ρύθμιση εμπράγματων 
δικαιωμάτων επί δασών και δασικών εν γένει εκτάσεων 
και άλλες διατάξεις». 

2. Τις εξής διαταγές του Υπ. Γεωργίας: 

α) 160417/1180/08.07.80, 

β) 182447/3049/24.09.80. 

3. Την αριθ. 1176/14.05.09 πρόταση της αρμόδιας Δι¬ 
εύθυνσης Δασών Λευκάδας σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 


Κηρύσσουμε ως αναδασωτέα την δασική έκταση 
εμβαδού 4,945 στρ. (τεσσάρων στρεμμάτων και εννια- 
κοσίων σαράντα πέντε χιλιοστών του στρέμματος). Η 
έκταση αυτή που βρίσκεται στην θέση «Λίμνη», περιφέ¬ 
ρειας Δ.Δ. Σπαρτοχωρίου, Δήμου Μεγανησίου Νομού 
Λευκάδας, απεικονίζεται με τα στοιχεία Α, Β, Γ, Δ, Ε, Α 
στο προσαρτημένο στην παρούσα απόφασή μας διά¬ 
γραμμα το οποίο αποτελεί αναπόσπαστο μέρος αυτής 
και έχει όρια: 

ΒΟΡΕΙΑ: Με ελαιώνα. 

ΝΟΤΙΑ: Με ελαιώνα. 

ΑΝΑΤΟΛΙΚΑ: Με ελαιώνα. 

ΔΥΤΙΚΑ: Με ελαιώνα. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση 
και η αποκατάσταση της καταστραφείσης από υλοτο¬ 
μία δασικής βλάστησης αποτελούμενης από αείφυλλα 
πλατύφυλλα (η υπόψη έκταση πριν τη καταστροφή της 
αποτελούσε δασική έκταση αείφυλλων πλατύφυλλων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 9 Φεβρουάριου 2010 
Η Γ ενική Γ ραμματέας Περιφέρειας 
ΒΑΣΙΛΙΚΗ ΑΛΕΞΑΝΔΡΙΔΟΥ 

